Kamu bisa jelasin ke aku soal Hubungan Malaysia–Mexico dalam bahasa melayu?

Hubungan Malaysia–Mexico ialah hubungan dua hala antara Malaysia dan Mexico. Kedua-dua negara adalah ahli bersama dalam Kerjasama Ekonomi Asia-Pasifik.

Pada Ogos 1966, diplomat dari Malaysia dan Mexico bertemu di Washington, DC, Amerika Syarikat untuk membincangkan kemungkinan mewujudkan hubungan diplomatik. Pada 27 Mac 1974, hubungan diplomatik telah diwujudkan secara rasmi antara kedua-dua negara. Pada mulanya, kedua-dua negara tidak mempunyai misi diplomatik residen. Mexico ditauliahkan ke Malaysia daripada kedutaannya di Jakarta, Indonesia manakala Malaysia ditauliahkan ke Mexico daripada kedutaannya di Washington, DC Pada 1985, Mexico membuka konsulat kehormat di Kuala Lumpur. Pada Oktober 1985, selepas pertabalan Sultan Iskandar Johor; kedua-dua negara memulakan perbincangan untuk membuka misi diplomatik residen di ibu negara masing-masing. Pada Oktober 1991, Mexico membuka kedutaan di Kuala Lumpur. Pada tahun 1992, Malaysia membuka kedutaan di Bandar Raya Mexico.

Pada September 1991, Perdana Menteri Mahathir Mohamad mengadakan lawatan rasmi ke Mexico, dan menjadi ketua kerjaan Malaysia pertama melawat Mexico. Semasa lawatannya ke Mexico, beberapa perjanjian telah ditandatangani antara kedua-dua negara, khususnya sokongan Malaysia kepada Mexico untuk menyertai Kerjasama Ekonomi Asia-Pasifik. Pada November 1998, Presiden Mexico Ernesto Zedillo mengadakan lawatan ke Malaysia untuk menghadiri sidang kemuncak APEC ke-10 yang diadakan di Kuala Lumpur. Pada Oktober 2002, Timbalan Perdana Menteri Abdullah Ahmad Badawi mengadakan lawatan ke Los Cabos, Mexico untuk menyertai Sidang Kemuncak APEC ke-14.

Pada 2014, kedua-dua negara meraikan 40 tahun hubungan diplomatik. Kedua-dua negara telah bekerja rapat sebagai ahli pengasas Perkongsian Trans-Pasifik.